
Rīga
19.12.2024. Nr. 3 – JID.2 – 4 /1393

Ieinteresētajiem piegādātājiem

Par informācijas sniegšanu

Rīgas Stradiņa universitātes iepirkuma komisija (turpmāk – Komisija) iepirkuma “Dažādu medicīnas simulatoru un trenažieru iegāde – 5.kārta”, identifikācijas Nr. RSU 2024/119/AK (turpmāk – Atklāts konkurss) ietvaros ir saņēmusi ieinteresētā piegādātāja jautājumu par Atklātu konkursu. Komisija uz jautājumu (citējot to) sniedz šādu atbildi:
	Jautājums
	Vai pareizi saprotam -  atklātā konkursa  “Dažādu medicīnas simulatoru un trenažieru iegāde – 5.kārta”, identifikācijas Nr. RSU 2024/119/AK”  Tehniskajā specifikācijā minētā darbinieku apmācība ir jāiekļauj Finanšu piedāvājumā? Piem.,  ja apmācība tiek plānota ārpus Latvijas – visas ar apmācību saistītās izmaksas ir jāierēķina piedāvājumā?
Darbinieku apmācība: pēc Preces piegādes un uzstādīšanas 14 (četrpadsmit) kalendāra dienu laikā veikt darbinieku apmācību individuāli vai grupā (centra darba laikā, pirms tam apmācību laikus saskaņojot ar klīnisko studiju koordinatoru).

	Atbilde
	Komisija skaidro, ka saskaņā ar Atklāta konkursa finanšu piedāvājumu: (atkarībā no tā, kurā vai kurās Atklāta konkursa priekšmeta daļās pretendents iesniedz piedāvājumu - Atklāta konkursa nolikuma 4.1. – 4.4. pielikums) “Finanšu piedāvājumā ietver visas izmaksas, t.sk., preces un komponentu cenu, nodokļus un nodevas (izņemot PVN), piegādi, uzstādīšanu, minēto aktivitāšu realizācijai nepieciešamos palīgmateriālus un iekārtas (ja tādas rodas), apmācības izmaksas, kā arī izmaksas, kas ir saistītas ar ražošanu, komplektēšanu, speciālā transporta (aprīkojuma) izmantošanu transportējot, derīguma/garantijas termiņa saistību izpildi u.c. Papildu izmaksas iepirkuma līguma darbības laikā netiks pieļautas.”

